**Műszaki Specifikáció**

**SZTE SZAKK Bőrgyógyászati Klinika, HCEMM labor fűtésrendszer korszerűsítése és további radiátorok beépítése**

**Feladat részletezése:**

* *Tárgyaló* helyiségben a meglévő radiátor bővítése 2 db 2041W teljesítményű lapradiátorral a tetőtéri ablakok alá,
* *Irodai helyiség*, ablak alatti lapradiátor cseréje 1 db nagyobb 1476W teljesítményű lapradiátorra,
* *Professzori iroda* meglévő lapradiátor lecserélése, nagyobb 1845W teljesítményű lapradiátorra,
* *Sejttenyészeti labor* meglévő lapradiátor bővítése, 1 db falra szerelt 923W és 1 db 1292W teljesítményű lapradiátorra, valamint 1 db ablak alá szerelt 1292W teljesítményű lapradiátorra,
* *Műszerszoba*, 2 db tetőtéri ablak alá szerelt lapradiátor cseréje 2 db nagyobb 2547W teljesítményű lapradiátorra,
* *Folyosó* 1 db 554W teljesítményű lapradiátor bővítése 1 db 1661W teljesítményű lapradiátorral,
* *Vezetői iroda* 1 db 830W teljesítményű lapradiátor bővítése 1 db 1292W teljesítményű lapradiátorral,
* *Zuhanyzó helyiség* meglévő fűtéscső-csonkra felszerelni 1 db 581W teljesítményű lapradiátort,
* a keletkezett törmelék, leszerelt radiátorok, szerelvények elszállítása, helyreállítási munkálatok,
* a munka elvégzéséhez szükséges a kiviteli tervdokumentációt figyelembe venni,
* elvégzett munka dokumentálása.

**Munkavégzés helye:** SZTE SZAKK Petri Gábor Klinikai Tömb

**Teljesítési határidő:** Munkaterület átadásától számított 5 naptári nap.

**A mindösszesen vállalási árat a mellékelt felolvasólapon kérjük megadni, illetve tételesen a kiíráshoz csatolt árazatlan költségvetés kitöltésével és az ajánlathoz történő csatolásával. Kérjük, a mellékelt átláthatósági nyilatkozatot az ajánlatukhoz csatolni.**

**Helyszíni bejárásra Ajánlatkérő lehetőséget biztosít, amelyet előzetesen egyeztetni szükséges.**

**Szakmai kapcsolattartó/ kontaktszemély:** Onozó András (onozo.andras@med.u-szeged.hu)

Tel.: +36 30/600-2478

**Teljesítés:**

* A vállalkozó 1 db végszámlát nyújthat be a teljesítésigazoló által kiadott műszaki teljesítésigazolás után.
* A vállalkozói számla kiegyenlítése átutalással történik, 30 napos fizetési határidővel.
* Megrendelő előleget nem fizet.

**Az ajánlattevő a megadott ajánlati áron felül egyéb költségtérítést nem nyújt be az ajánlatkérő részére, az ajánlatnak tartalmaznia kell az összes adó, illeték, szállítási vagy egyéb járulékos költségeket is, a hatályos magyar jogszabályok szerint.**

**Teljesítésigazoló:** Csóti Ferenc műszaki igazgató

**A pályázatból kizáró okok:**

* Árazatlan költségvetés benyújtásának elmulasztása.

**Általános követelmények, előírások**

A munkavégzésből adódó **törmeléket**, szemetet stb. kivitelezőnek **folyamatosan el kell szállítania** a teljesítési helyszínről, és a hatályos jogszabályi előírásoknak megfelelő hulladékkezelést kell alkalmazni. Az ajánlatnak tartalmaznia kell a finomtakarítás költségeit is. A hulladékszállítás során a vonulási útvonalat az esetleges a hulladékszállításból adódó szennyeződéstől mentesíteni köteles a kivitelező.

A munka költségeinek összeállításánál az árképzés irányelvei szerint járjanak el, vegyenek figyelembe, a teljesítéshez szükséges minden költséget abban az esetben is, ha a költségvetés tételeinél nem szerepel, de a megvalósításhoz elengedhetetlenül szükséges (anyag, munkadíj, szállítási- és gépköltségek, közterület-használati díjak, törmelékszállítás, ideiglenes melléklétesítmények, finomtakarítás költségei, tervekben, engedélyekben szereplő előírásokat-, díjakat). **Kiemelt figyelemmel a munka megvalósítása során a gépészeti, hálózati rendszerek kiépítésénél a már meglévő rendszerhez való csatlakozásra**, tekintettel arra, hogy a csatlakozás számos esetben nem közvetlen a kivitelezés helyszínén adott, az elosztószekrény, bekötési pont attól távolabb esik. A gépészeti, hálózati rendszerek kiépítésénél a **kivitelező köteles a meglévő rendszerhez legközelebb álló technológiát alkalmazni attól eltérni csak a megrendelő külön kérésére vagy technológiai összeférhetetlenség okán lehet**, továbbá ha a rendszer kiépítésére van a megrendelőnek **szerződött partnere, azzal szorosan együttműködve kell végezni a kivitelezést.**

Az építkezés időtartamára a **közterület foglalási engedély, utca, utcarész lezárási, forgalom elterelési engedély beszerzése és annak esetleges költségei is az ajánlattevőt terhelik**.

Az esetlegesen a kivitelezés helyszínén maradó **berendezési tárgyak bevédéséről a kivitelezőnek kell gondoskodnia!** A kivitelezés során figyelembe kell venni, hogy a munkavégzés működő közösségi épületben történik!

 A **szakági** (építészet, gépészet, elektromos (erős és gyengeáram)) **szereléseket** a jelenleg érvényben lévő **jogszabályi előírások, szabványok, és rendeletek szerint kell kivitelezni.** A szabványos szerelésről és a megfelelő „D” tervi komplett, üzembe-helyezett rendszer **átadásról és dokumentáltságáról** a szakági felelős **műszaki vezető gondoskodjon**, írásosan nyilatkozzon!

A szakszerűtlen kivitelezési **tevékenységből eredő károk a kivitelezőt terhelik** és a vétlen vagy szándékos magatartásból eredő károkat kivitelezőnek **az átadás napjáig meg kell szüntetni.** A kivitelezés (szerelés, üzembe helyezés) során a munka jellegének megfelelő általános szerelési munkavédelmi utasításban előírtakat be kell tartani.

***Amennyiben a munkára benyújtott árajánlat nem tartalmazza a fentiekben tárgyalt költségeket azok a megrendelő terhére el nem számolhatók, minden esetben a kivitelezőt terhelik.***

**A kivitelező számlát csak a megrendelő által kiállított teljesítésigazolás után nyújthat be.**